Vogtland

Vogtland (ĉeĥe: Fojtsko, latine: Variscia aŭ Terra advocatorum) reprezentas nome historian pejzaĝon, kiu rilatas al interesa limregiono inter diversaj distriktoj de la germanaj federaciaj landoj Saksio, Turingio kaj Bavario same kiel al partoj de Bohemujo (regiono de Aš). Ĝi ampleksas ĉefe la distrikton Vogtland en Saksujo same kiel apudajn regionojn kiel la Frankonian Arbaron kaj finiĝojn de la Turingia Ardeza Montaro, kun areo de ĉirkaŭ 1.800 km² kaj centraj lokoj kiel Plauen, Reichenbach kaj Auerbach. Ene de Germanujo ĉi termino uzatas nur por la distrikto Vogtland - kio historie memkompreneble tute ne sufiĉas.

La termino Vogtland originas el la latina Terra advocatorum (lando de la voktoj) kaj aludas al la ministraj reganto-familioj de la voktoj de Weida, Gera kaj Plauen en la 12a–14a jarcentoj. Ĉi tiuj nobeloj agis kiel voktoj super monaĥaj kaj kaj princaj/sekularaj posedoj en la Orientfranka imperio, kio kondukis al fragmentita teritori-formiĝo. Unuaj skribitaj mencioj datas de la 16-a jarcento, kie topografiaj mapoj pli kaj pli certigis la nomon Vogtland ekde la 16-a jc. Historiaj-kritikaj analizoj emfazas la rolon je geopolitikaj konfliktoj, ekzemple kun la burgografoj de Meißen, kio helpis krei regionalan identecon. 

La regiono estis loĝata de la sorbaj popoloj ekde la 6-a jarcento. Kun la limpolitiko de reĝo Henriko la 1-a komenciĝis en la 10-a jarcento ĝia enigo en la formiĝantan Sanktan Romian Imperion. En la epoko de la Ŝtaŭfoj la vasta imperia posedaĵo, kiu etendiĝis preter la hodiaŭa regiono Vogtland, estis administrata de imperiaj voktoj (ministerianoj). La familio, kiu antaŭ 1209 estis nomata voktoj de Weida, sukcesis en 1244 akiri superregan pozicion; por ilia regoteritorio la nomo Terra advocatorum (t.e. Lando de la voktoj) fariĝis kutima. Ekde la mezo de la 14-a jarcento, pro hereda divido (Reuß), la voktoj de Weida perdis la plej grandan parton de sia regado; en 1373 Hof kaj la regiono je Regnitz estis venditaj al la burggrafoj de Nurenbergo. Plauen en 1466 venis al la Wettin-oj, Vogtland en 1485 al la (ĝis 1547 ernestina) elektoprinclando Saksio., kiu post pruntepreno en 1559 definitive akiris la plej grandan parton de Vogtland en 1575 (t.e. la Albertidoj). Ili en 1602 integris ĝin kiel distrikton Vogtland

Kulture je Vogtlando dominas forta metiista tradicio, precipe la produktado de muzikinstrumentoj, kiuj ekde la 17-a jc. furoris kaj  konsiderataj kiel nemateria kulturhavaĵo. En niaj tagoj gravas ankau kuna sinprezento de la diversaj regioneroj pro (kultur)turismaj celoj. Ĝian nomon portas diversaj societoj, ekz. la Historiista societo de Hohenleuben.
Vidu ankaŭ
Vogtlandbahn
Eksteraj ligiloj

porturistaj informoj
"Vogtland" - ĉe: Meyers Großes Konversations-Lexikon, volumo 20. Leipzig 1909, p. 218-219
"Die Fabrikation musikalischer Instrumente in Sachsen" - pri muzikinstrumentfaro (Vikifontaro, el la jaro 1856)
kategorio:Regionoj en Germanio
!
kategorio:Historio de Ĉeĥio